ที่ นร 1006/ว 12 สํานักงาน ก.พ.ถนนพิษณุโลก กทม. 1030011 ธันวาคม 2551 เรื่อง การเทียบการดํารงตําแหน่งตามพระราชบัญญัติระเบียบข้าราชการพลเรือน พ.ศ. 2535 เท่ากับการดํารงตําแหน่งตามพระราชบัญญัติระเบียบข้าราชการพลเรือน พ.ศ. 2551เรียน (เวียนกระทรวง กรม จังหวัด)อื่นๆ - โดยที่มาตรฐานกําหนดตําแหน่งซึ่ง ก.พ. จัดทําตามความในมาตรา 48 แห่งพระราชบัญญัติระเบียบข้าราชการพลเรือน พ.ศ. 2551 ได้กําหนดคุณสมบัติเฉพาะสําหรับตําแหน่งประเภท สายงาน และระดับต่าง ๆ ไว้ประการหนึ่งว่า ข้าราชการพลเรือนสามัญที่ดํารงตําแหน่งประเภทใดและระดับใดที่จะเลื่อนขึ้นแต่งตั้งให้ดํารงตําแหน่งในประเภทและระดับที่สูงขึ้นได้ จะต้องเป็นผู้ที่ได้ดํารงตําแหน่งประเภทนั้นหรือตําแหน่งอื่นที่ ก.พ. เทียบได้ไม่ต่ํากว่านี้มาแล้วระยะเวลาหนึ่ง ทําให้ระยะเวลาการดํารงตําแหน่งของข้าราชการพลเรือนสามัญตามพระราชบัญญัติระเบียบข้าราชการพลเรือน พ.ศ. 2551 ไม่ครบตามที่กําหนดไว้ ก.พ. พิจารณาแล้ว เห็นว่า เพื่อประโยชน์ในการแต่งตั้งให้ข้าราชการพลเรือนสามัญดํารงตําแหน่ง จึงกําหนดหลักเกณฑ์และเงื่อนไขในการเทียบการดํารงตําแหน่งตามพระราชบัญญัติระเบียบข้าราชการพลเรือน พ.ศ. 2535 เท่ากับการดํารงตําแหน่งตามพระราชบัญญัติระเบียบข้าราชการพลเรือน พ.ศ. 2551 ดังนี้ 1. ผู้ดํารงตําแหน่งระดับ 1 ระดับ 2 ระดับ 3 หรือระดับ 4 เทียบได้ไม่ต่ํากว่าการดํารงตําแหน่งประเภททั่วไประดับปฏิบัติงาน 2. ผู้ดํารงตําแหน่งระดับ 5 หรือระดับ 6 เทียบได้ไม่ต่ํากว่าการดํารงตําแหน่งประเภททั่วไประดับชํานาญงาน 3. ผู้ดํารงตําแหน่งระดับ 7 หรือระดับ 8 เทียบได้ไม่ต่ํากว่าการดํารงตําแหน่งประเภททั่วไประดับอาวุโส 4. ผู้ดํารงตําแหน่งระดับ 9 ขึ้นไป เทียบได้ไม่ต่ํากว่าการดํารงตําแหน่งประเภททั่วไประดับทักษะพิเศษ 5. ผู้ดํารงตําแหน่งระดับ 3 ระดับ 4 หรือระดับ 5 ของสายงานที่เริ่มต้นจากระดับ 3 หรือระดับ 4 เทียบได้ไม่ต่ํากว่าการดํารงตําแหน่งประเภทวิชาการระดับปฏิบัติการ 6. ผู้ดํารงตําแหน่งระดับ 6 หรือระดับ 7 ของสายงานที่เริ่มต้นจากระดับ 3 หรือระดับ 4 เทียบได้ไม่ต่ํากว่าการดํารงตําแหน่งประเภทวิชาการระดับชํานาญการ 7. ผู้ดํารงตําแหน่งระดับ 8 ของสายงานที่เริ่มต้นจากระดับ 3 หรือระดับ 4 เทียบได้ไม่ต่ํากว่าการดํารงตําแหน่งประเภทวิชาการระดับชํานาญการพิเศษ 8. ผู้ดํารงตําแหน่งระดับ 9 ของสายงานที่เริ่มต้นจากระดับ 3 หรือระดับ 4 เทียบได้ไม่ต่ํากว่าการดํารงตําแหน่งประเภทวิชาการระดับเชี่ยวชาญ 9. ผู้ดํารงตําแหน่งระดับ 10 หรือระดับ 11 ของสายงานที่เริ่มต้นจากระดับ 3 หรือระดับ 4 เทียบได้ไม่ต่ํากว่าการดํารงตําแหน่งประเภทวิชาการระดับทรงคุณวุฒิ 10. ผู้ดํารงตําแหน่งระดับ 8 ตามมาตรา 4 แห่งพระราชกฤษฎีกากําหนดตําแหน่งข้าราชการพลเรือนสามัญประเภทบริหารระดับสูงและประเภทบริหารระดับกลาง พ.ศ. 2535 ที่ได้รับเงินประจําตําแหน่งประเภทบริหารระดับกลาง เทียบได้ไม่ต่ํากว่าการดํารงตําแหน่งประเภทอํานวยการระดับต้น 11. ผู้ดํารงตําแหน่งระดับ 9 ตามมาตรา 3 (7) (8) และ (9) แห่งพระราชกฤษฎีกากําหนดตําแหน่งข้าราชการพลเรือนสามัญประเภทบริหารระดับสูงและประเภทบริหารระดับกลาง พ.ศ. 2535 ที่ได้รับเงินประจําตําแหน่งประเภทบริหารระดับสูง เทียบได้ไม่ต่ํากว่าการดํารงตําแหน่งประเภทอํานวยการระดับสูง 12. ผู้ดํารงตําแหน่งระดับ 9 ที่ดํารงตําแหน่งรองหัวหน้าส่วนราชการระดับกรมหรือเทียบเท่า หรือรองหัวหน้าส่วนราชการระดับจังหวัด เทียบได้ไม่ต่ํากว่าการดํารงตําแหน่งประเภทบริหารระดับต้น 13. ผู้ดํารงตําแหน่งระดับ 10 หรือระดับ 11 ที่ดํารงตําแหน่งดังต่อไปนี้ (1) ปลัดสํานักนายกรัฐมนตรี และปลัดกระทรวง (2) หัวหน้าส่วนราชการที่มีฐานะเป็นกรมสังกัดสํานักนายกรัฐมนตรีและอยู่ในบังคับบัญชาขึ้นตรงต่อนายกรัฐมนตรี (3) หัวหน้าส่วนราชการที่มีฐานะเป็นกรมไม่สังกัดสํานักนายกรัฐมนตรี กระทรวง หรือทบวง แต่อยู่ในบังคับบัญชาของนายกรัฐมนตรี (4) อธิบดีหรือหัวหน้าส่วนราชการที่มีฐานะเป็นกรมที่ไม่ใช่ตําแหน่งตาม (2) และ (3) (5) รองปลัดสํานักนายกรัฐมนตรี และรองปลัดกระทรวง (6) ผู้ว่าราชการจังหวัด (7) รองหัวหน้าส่วนราชการที่มีฐานะเป็นกรมตาม (2) และ (3) (8) เอกอัครราชทูต (9) ผู้ตรวจราชการสํานักนายกรัฐมนตรี และผู้ตรวจราชการกระทรวงเทียบได้ไม่ต่ํากว่าการดํารงตําแหน่งประเภทบริหารระดับสูง กรณีใดที่ไม่อาจเทียบการดํารงตําแหน่งในแต่ละประเภทและระดับได้ตามหลักเกณฑ์และเงื่อนไขดังกล่าวข้างต้น ให้เสนอ ก.พ. พิจารณากําหนดเป็นกรณีๆ ไป จึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งให้กรมและจังหวัดทราบด้วยแล้วผู้มีอํานาจลงนาม - ขอแสดงความนับถือ (นายปรีชา วัชราภัย)เลขาธิการ ก.พ.อื่นๆ - สํานักตรวจสอบและประเมินผลกําลังคนโทร. 02 281 0977โทรสาร 02 282 7316